《和乡友钟顺送酒诗韵》
宋代·邓林

浪说男儿食四方，新丰美酒几时尝。得来便洗龙头盏，温处微烧蟹眼汤。

感子乡关情恋恋，笑予江海量汪汪。酣歌醉舞从今日，一度开尊一度狂。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。